id sv ms ms eo id id ms id id en id ms sv fr en ms ms id ms id id ms id id en id ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms id id nl id id pl id id id id ms id id ms ms id id id id id ms id id ms id ms id id id id ms id id id ms id id ms id id id id ms ms ms ms tr ms id ms ja id id ms ms id id id en ms ms en en en en en id ms id id ms en id id jv ms id id it es id id en id ms ms ms ms ms ms
Sayur Untuk Diet, Cuba 5 Jenis Sayuran Ini Untuk Kekal Ramping!
Bulan Kesedaran Kanser Payudara Sedunia
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
What are your concerns?
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Diet & Turun Berat Badan
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Ingin Turunkan Berat Dengan Sihat? Masukkan 5 Jenis Sayur Ini, Misi Kurus Pasti Sukses!
Ditulis oleh Fatin Zahra Disemak pada 05/07/2022
Disemak secara perubatan oleh Dr. Ahmad Wazir Aiman
Anda ingin menurunkan berat badan? Tahukah anda, ada banyak jenis sayur untuk diet yang boleh anda amalkan. Semua jenis makanan sihat ini mudah disediakan dan boleh dimasak dengan pelbagai cara.
Sayur dan buah adalah komponen yang penting untuk diet.
Kedua-dua makanan ini mengandungi banyak vitamin dan mineral yang boleh mengekalkan kesihatan badan. Malah, ia juga boleh melindungi anda daripada penyakit.
Ramai orang Malaysia tidak suka makan sayur ataupun buah-buahan. Oleh sebab itu, ramai yang mengalami obesiti dan berat badan berlebihan disebabkan cara pengambilan makanan yang tidak seimbang.
Sebelum kita mengupas lebih lanjut tentang sayur untuk diet, mari baca mengenai khasiat sayur serta kebaikannya untuk kesihatan kita.
Untuk mendapatkan lebih banyak info tentang Pemakanan Sihat, sila dapatkan di sini.
Sayur-sayuran mengandungi pelbagai jenis vitamin dan mineral yang baik untuk kesihatan anda. Sebagai contoh, sayur mengandungi vitamin A (beta karotena), vitamin C dan vitamin E.
Selain itu, sayur juga kaya dengan mineral seperti zat besi, fosforus dan asid folik.
Asid folik boleh menurunkan tahap homocysteine di dalam darah, sejenis bahan yang boleh meningkatkan risiko anda untuk menghidap penyakit jantung koronari.
Sayur juga rendah gula, garam dan lemak. Selain itu, ia juga merupakan sumber serat yang baik.
Jika anda mengambil sayur di dalam diet seharian, bersama dengan senaman dan gaya hidup yang aktif, sayur dapat mengurangkan berat badan, menurunkan kolesterol dan tekanan darah.
Walau bagaimanapun, untuk menurunkan berat badan, anda perlulah mengambil kalori yang lebih sedikit daripada kalori yang digunakan oleh badan.
Tetapi, itu tidak bermaksud anda tidak makan langsung! Sebenarnya, dengan gabungan sayur-sayuran dan buah-buahan, anda boleh menghasilkan satu hidangan yang rendah kalori dan sedap untuk dimakan.
Malah, kebanyakan sayur mempunyai kandungan air yang banyak. Oleh sebab itu, anda akan rasa lebih kenyang selepas makan sayur walaupun ia mempunyai kalori yang rendah.
Makan sayur bukan sahaja baik untuk badan, ia juga dapat membantu anda untuk menurunkan berat badan.
Sebagai permulaan, di bawah kami senaraikan 5 jenis sayur untuk diet bagi menurunkan berat badan:
1. Makan lebih banyak bayam
Bayam bukan sahaja mempunyai kalori yang rendah, ia juga sejenis sayur yang versatil dan boleh digunakan di dalam pelbagai jenis resepi.
Malah, menurut CDC, bayam amat bagus untuk mengurangkan risiko penyakit kronik seperti diabetes jenis 2, sakit jantung dan beberapa jenis kanser.
Anda boleh menikmati sayur ini dengan cara tumis air, goreng atau makan bersama salad. Malah, ia juga sesuai digandingkan dengan nasi, pasta dan juga sup.
2. Sayur untuk diet – brokoli
Selain bayam, brokoli juga merupakan satu lagi jenis sayur untuk diet yang versatil. Secawan brokoli mengandungi 31 kalori, vitamin K dan vitamin C yang baik untuk badan.
Brokoli juga merupakan satu cara yang terbaik untuk menambah lebih banyak serat ke dalam hidangan anda. Anda boleh makan brokoli sebagai hidangan sampingan, atau tambah ke dalam nasi atau pasta.
3. Tambah kubis bunga ke dalam hidangan
Kubis bunga merupakan sejenis sayur yang menjadi kegemaran rakyat Malaysia. Hanya mengandungi 27 kalori secawan, sayur ini rendah garam dan mengandungi serat yang tinggi.
Bukan itu sahaja, kubis bunga juga bebas lemak dan kolesterol, sesuai untuk dimakan oleh mereka yang sedang berdiet. Cuba gabungkan kubis bunga bersama nasi atau sup, pasti anda dapat rasakan perbezaannya.
4. Kacang hijau sayur terbaik untuk diet
Ramai yang suka masukkan kacang hijau di dalam sup dan nasi goreng untuk menambah rasa. Disebabkan ia dijual secara sejuk beku, mudah untuk anda menggabungkan kacang hijau dengan makanan kegemaran anda.
Tetapi bukan itu sahaja, kandungan serat di dalam kacang hijau yang tinggi juga memudahkan anda untuk memenuhi keperluan serat anda setiap hari.
5. Tambahkan ubi keledek
Ubi keledek mempunyai rasa yang manis dan boleh dimakan begitu sahaja. Cara terbaik untuk makan ubi keledek adalah dengan membakarnya di atas api.
Malah, setiap biji ubi keledek mempunyai lebih vitamin A daripada keperluan badan setiap hari. Bukan itu sahaja, ia juga mengandungi vitamin C, vitamin B6, potasium dan beta karotena yang baik untuk kesihatan mata.
Ubi keledek merupakan makanan yang bagus untuk mereka yang menghidap diabetes. Ia mempunyai kandungan serat yang tinggi dan indeks glisemik yang rendah, sesuai untuk mereka yang menghidap kencing manis.
Sayur-sayuran merupakan makanan yang sihat dan baik untuk kesihatan.
Bukan hanya 5 jenis sayur untuk diet di atas sahaja yang sesuai, ada banyak lagi sayur lain yang boleh dinikmati oleh mereka yang sedang menjaga berat badan.
Kebanyakan buah dan sayur-sayuran mempunyai kalori yang rendah tetapi amat mengenyangkan. Oleh sebab itu, jika anda ingin berdiet cuba tambahkan makanan di atas di dalam menu anda setiap hari.
Guna kalkulator ini untuk mengira Indeks Jisim Badan (BMI) dan semak tahap kesihatan berat badan anda. Anda juga boleh menyemak BMI anak.
Berapa umur anda? (tahun)
Berapa ketinggian anda? (cm)
Berapakah berat badan anda? (kg)
Hello Health Group tidak menawarkan nasihat perubatan, diagnosis atau rawatan.
BetterHealthChannel. n.d. Fruit and vegetables. Accessed March 9, 2021. https://www.betterhealth.vic.gov.au/health/healthyliving/fruit-and-vegetables.
CDC. 2020. Using Fruits & Vegetables to Manage Your Weight. August 17. Accessed March 9, 2021. https://www.cdc.gov/healthyweight/healthy_eating/fruits_vegetables.html.
Harvard T.H. Chan. n.d. Vegetables and Fruits. Accessed March 9, 2021. https://www.hsph.harvard.edu/nutritionsource/what-should-you-eat/vegetables-and-fruits/
Important to eat vegetable. https://ask.usda.gov/s/article/Why-is-it-important-to-eat-vegetables. Accessed March 9, 2021.
Vegetables. https://www.myplate.gov/eat-healthy/vegetables. Accessed March 9, 2021.
Bukan Boleh Ambil Begitu Sahaja, Ada Sebab Perlu Basuh Buah & Sayur Sebelum Makan!
Ada Sebab Popeye Makan Bayam Untuk Jadi Kuat, 7 Faedah Ini Jadi Bukti!
Ditulis oleh Fatin Zahra Disemak pada 05/07/2022
Disemak secara perubatan oleh Dr. Ahmad Wazir Aiman
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.